Printa Cafe @ ถนนปั้นสีลม อยู่ในซอยวัดแขก ร้านนี้เห็นหลายคนรีวิวไว้น่าสนใจ แต่แอบไกลและไม่อยู่ในเส้นทางนัก พอมีดีลให้แลกอีกเราเลยแลกมาและก็ซื้อเพิ่มด้วย รวมเป็นทั้งหมด 3 ดีล เพราะทราบจากพี่ๆว่าสามารถใช้ดีลได้หลายดีลในครั้งเดียว ไปทั้งทีก็เลยจัดเต็มที่ ดูในรูปคิดว่าจานนิดเดียวปริมาณไม่เท่าไหร่ ไป2คน ต้องห่อกลับบ้านเลยค่ะ????ทานไม่ไหว เยอะมากกก แนะนำคนละเซทเหมาะสุดละค่ะ เพื่อนๆอย่าทะลึ่งจัดหลายเซทแบบเรา แทบจะคลานออกจากร้านเลยทีเดียว

เนื่องจากไม่ชำนาญทางแถวนี้ แอบงงๆตอนมาเหมือนกัน เรามาวันหยุด สามารถจอดรถริมถนนได้ แต่ว่าเต็มค่ะ คนมาวัดแขกกันเยอะมาก เราก็ไม่รู้จักตึกวรวัฒน์ด้วยสิ เข้าใจว่าอยู่ในซอยใกล้ร้าน แต่อยู่ติดริมถนนใหญ่ ขับเลยวัดแขกไป2ซอย ตึกจะอยู่ติดริมถนนเลย เอาบัตรมาประทับตราที่ร้าน จอดฟรี 2 ช.ม. และ ช.ม.ถัดไป ช.ม.ละ30฿ 

บรรยากาศร้านขาวสบายตา ตกแต่งอบอุ่นดี ภายในร้านมีจำหน่ายแว่นด้วยนะคะ พอเข้าไปภายในร้าน พนง บริการอย่างดี กดดีลเราอย่างคล่องแคล่ว อาหารรอไม่นานมาก ทยอยมาทีละจานเรื่อยๆ ระหว่างทานก็มีลูกค้าเข้ามาอย่างต่อเนื่อง ส่วนมากมานั่งทานกาแฟกัน พอทานเสร็จ คนเต็มร้านไม่มีที่ว่างเลยค่ะ

Open 8:00-17:00 (หยุดวัน พ)
Tel. 0955424575
ที่จอดรถ ตึกวรวัฒน์ (จอดฟรี 2 ช.ม.)


### รายดารที่สั่ง ###

Red Sala Milk - นมสดใส่เฮลบลูบอยกลิ่นสละนั่นเอง หรือนมชมพูค่ะ รสไม่ค่อยหวานค่อนข้างจางไม่เข้มข้น
Tuna Salad - ทูน่าปริมาณพอสมควร มีชีสโรยหน้า น้ำสลัดออกเค็มนิดๆ ราดมาไม่เยอะมาก
Linguine Chilli Clams - จานนี้รสชาติเข้มข้นดี หอยตลับเยอะใช้ได้ อร่อยดีค่ะ

สลัดปูซอสหลุยส์ - จานนี้อร่อยสุดในบรรดาสลัดที่ทานครั้งนี้ เนื้อปูเป็นก้อนๆ น้ำสลัดก็อร่อยดีค่ะ
Spaghetti Cabonara - สปาเกตตี้คาโบนาร่า เส้นนิ่มกำลังดี มีเบคอนทอดแต่ไม่กรอบมาก ที่นี่ไม่มีแฮมใส่มานะ จะมีไข่ออนเซนอยู่ด้านบน เราก็เริ่มเจาะไข่แดงให้แตกและคลุกเคล้าให้ทั่ว รสชาติอ่อนไปหน่อย รสยังไม่เข้มข้นเท่าไหร่ เราใส่พริกไทยดำและเกลือเพิ่มค่ะ รสชาติดีขึ้น

สลัดแซลมอนอิคุระ - สลัดแซลมอนรมควันและมีไข่ปลาออนทอป ตัวแซลมอนออกเค็มหน่อยๆ น้ำสลัดมีรสเปรี้ยว จานนี้แอบชอบมะเขือเทศ เค้าเอาไปย่าง หอมอร่อยดีค่ะ
ข้าวปูกระเทียมไข่ข้น - มาร้านนี้เพราะเมนูข้าวปูๆเนี่ยแหละ ใจอยากจะทานกระเพราปู แต่ดีลมีกระเทียมก็เอาที่มี อิอิ ไม่ผิดหวังค่ะจานนี้ เป็นจานหลักที่อร่อยสุดในมื้อนี้ ข้าวนุ่มปริมาณเยอะ โปะด้วยไข่ข้น และที่เด็ดสุดในจานนี้คือเนื้อปูเป็นก้อนๆเยอะด้วย ผัดกับกระเทียมเจียวทอด กระเทียมเยอะไป แต่ก็อร่อยดี โชคดีที่กระเทียมไม่ขม จานนี้แนะนำค่ะ


*** ร้านนั่งสบายๆ บรรยากาศดีมีฟรีไวไฟ อาหารเมนูน่าน่าสนใจเยอะ ราคาแอบสูงนิดหน่อย ถ้ามีจัดโปรเป็นเซทแบบนี้ก็น่าสนใจค่ะ เสียดายแอบไกลบ้าน ใครอยู่ละแวกนั้นหรือผ่านลองทานดูค่ะ อาหารอร่อยใช้ได้ ***


                               ----------------

*** รีวิวนี้เป็นความเห็นส่วนตัว คนเราลิ้นต่างกัน ความชอบต่างกัน มุมมองต่างกัน ช่วงเวลาที่ไปทานคนละช่วงกัน บางวันอาจจะดีบางวันอาจจะไม่ดี บางทีร้านพึ่งเปิดยังไม่เข้าที่เข้าทาง รึบางทีเชฟคนละคน มือไม่นิ่ง บางคนไปทานและอร่อยมาก บางคนไปทานกลับเฉยๆ อย่าเอารีวิวของคนๆนึงมาตัดสินทั้งหมด ควรลองด้วยตัวเอง รีวิวเป็นแค่การบอกคร่าวๆเป็นไกด์ไลน์เท่านั้น ***

*** รีวิวทุกรีวิว ไปทานด้วยตัวเองจริง เรทที่ให้ 3 ดาว มาตรฐานส่วนตัวคือใช้ได้ไม่ได้แย่โอเคฝากท้องได้ ถ้าร้านไหนให้1-2 คือเราบอกจุดแก้ไขในร้านที่มีปัญหาเพื่อให้ทางร้านปรับปรุงให้ดีกว่าเดิม ไม่ได้โจมตีร้านแต่อย่างใด ถ้าอาหารรสชาติไม่โอเค บริการไม่โอเค หรือไม่สะอาด จะให้มารีวิวตรงกันข้ามคงไม่ใช่ ***

*** รีวิวนี้รวมไปถึงเมนูที่ลง เป็นราคาที่กิน ณ วันที่ไปทานหรือในช่วงที่ไปทาน ราคาอาจจะมีการเปลี่ยนแปลงในอนาคต รบกวนคนอ่านรีวิวทุกท่านไปทานอาหารร้านไหนก็ตาม กรุณาอ่านราคาจากเมนูในร้านวันที่ไป จะได้ไม่มีปัญหาเรื่องราคาหรือเมนูภายหลังค่ะ เพราะราคาอาหารถ้ามีการปรับราคาขึ้นหรือลง มันเป็นเรื่องปกติของร้านอาหาร อย่าวัดว่ามาทานปีนี้และจะต้องราคาเดียวกับเมนูหรือรีวิวที่ลงก่อนหน้าซึ่งมันอาจจะครึ่งปี 1ปี หรือหลายปี รบกวนอ่านรีวิวอย่างมีสติค่ะ ทางที่ดีโทรสอบถามรายละเอียดทางร้านจะดีกว่า ***